《送十二叔归巴陵》
宋代·沈遘

读书不遇古所有，閒居得地今日稀。世故纷纷定难了，况独身日与众违。

洞庭水清君山碧，白酒满市鱼满矶。都门一到十日耳，犹恨风尘污我衣。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。